CHOW เด้งเฉียด 4% รับข่าว COD โซลาร์ฟาร์มญี่ปุ่น “Fukui 1,6” ขนาด 2.8MW ขายเอกชนยาว 20 ปี
CHOW เด้งเฉียด 4% รับข่าว COD โซลาร์ฟาร์มญี่ปุ่น "Fukui 1,6" ขนาด 2.8MW ขายเอกชนยาว 20 ปี โดย ณ เวลา 15.39 น. อยู่ที่ระดับ 4.86 บาท เพิ่มขึ้น 0.18 บาท หรือ 3.85% สูงสุดที่ระดับ 5.10 บาท ต่ำสุดที่ระดับ 4.70 บาท ด้วยมูลค่าการซื้อขาย 3.52 ล้านบาท
3 ต.ค. 2561

ผู้สื่อข่าวรายงานว่า ราคาหุ้น บริษัท เชาว์ สตีล อินดัสทรี้ จำกัด (มหาชน) หรือ CHOW ณ เวลา 15.39 น. อยู่ที่ระดับ 4.86 บาท เพิ่มขึ้น 0.18 บาท หรือ 3.85% สูงสุดที่ระดับ 5.10 บาท ต่ำสุดที่ระดับ 4.70 บาท ด้วยมูลค่าการซื้อขาย 3.52 ล้านบาท

CHOW เปิดเผยว่า โรงไฟฟ้าพลังงานแสงอาทิตย์ Fukui 1 และ 6 ที่ลงทุนผ่านบริษัทย่อย ได้จำหน่ายไฟฟ้าเชิงพาณิชย์ (COD) ให้กับบริษัทไฟฟ้าเอกชนในประเทศญี่ปุ่นแล้วเมื่อวันที่ 1 ตุลาคม 2561
โดยโรงไฟฟ้า Fukui 1 และ 6 มีกำลังการผลิตติดตั้งรวม 2.7846 เมกะวัตต์ ตั้งอยู่ที่จังหวัดฟุกุย ประเทศญี่ปุ่น ได้จำหน่ายไฟฟ้าเชิงพาณิชย์ให้กับบริษัทเอกชน Hokuriku Electric Company ตามสัญญาซื้อขายไฟฟ้าเป็นระยะเวลา 20 ปี
ทั้งนี้ ส่งผลให้กลุ่มบริษัทมีโครงการผลิตไฟฟ้าจากพลังงานแสงอาทิตย์ในประเทศญี่ปุ่นรวมทั้งสิ้น 10 โครงการ กำลังการผลิดติดตั้งรวม 57.094 เมกะวัตต์ และโครงการผลิตไฟฟ้าพลังงานแสงอาทิตย์ที่ติดตั้งบนหลังคาในประเทศไทย มีกำลังการผลิตรวม 6.62 เมกะวัตต์ รวมทั้งหมดเป็น 63.714 เมกะวัตต์